2017. szeptember 27-én, szerdán 17.30-kor

a Díszteremben

**ZOLBERT**

ad tíz fős zenekarával nagykoncertet.



A nagykoncert – a tavaszi Majorban adott koncert után – visszatérés Pannonhalmára. Most tíz fős nagyzenekarával adja elő két nagylemezének legismertebb és legsikeresebb dalait, melyhez egy exkluzív élő koncertfelvétel (hang és kép) is társul. (Az aznap este 8 órakor kezdődő újrázás külsős vendégek számára van meghirdetve!). Zoltán Albert (Zolbert) a smooth jazz műfaj hazai nagykövete, többszörös díjnyertes előadó.

A jazz, soul és funk stílusok által ihletett modern kompozícióktól, a „pozitív” és lendületes dalokon keresztül, egészen az érzelmes balladákig változatos és szórakoztató repertoár és élőzenei élmény lesz hallható.

*„Zeneileg nagy utat jártam be, kamaszkoromban főként rock zenét hallgattam, később elkezdtem élő blues koncertekre járni, itt fogott meg az élő zene varázsa és persze ezekben a zenékben már gyakrabban előkerült a szaxofon is. Innen már "nem volt messze" a jazz.”*

**Minden érdeklődőt szeretettel hívunk és várunk!**